b'\n_START_ARTICLE_\nAarne Siirala\n_START_PARAGRAPH_\nAarne Johannes Siirala (8. hein\xc3\xa4kuuta\xc2\xa01919 Liperi \xe2\x80\x93 8. toukokuuta 1991 Carnarvon, Minden Hills, Ontario, Kanada) oli suomalainen teologi ja professori. H\xc3\xa4n oli Seurakuntaopiston johtaja 1952\xe2\x80\x931960. H\xc3\xa4n oli Kanadassa Waterloon luterilaisen yliopiston systemaattisen teologian professori vuosina 1963\xe2\x80\x931974 ja Wilfrid Laurierin yliopiston uskontotieteen professori 1974\xe2\x80\x931984. H\xc3\xa4nen teemojaan ovat kristiuskon immanetti piirre ja evankeliumin sanoman inhimillisyys._NEWLINE_Siirala opiskeli sotien j\xc3\xa4lkeen teologiksi Lundin yliopistossa ja v\xc3\xa4itteli tohtoriksi Helsingin yliopistossa vuonna 1955. H\xc3\xa4n oli Helsingin yliopiston systemaattisen teologian dosentti 1962\xe2\x80\x931969 mutta ei astunut dogmatiikan professorin virkaan vuonna 1969.'